ΑΠΟΦΑΣΕΙΣ
Αριθμ. απόφ. 67/25-01-2024
Τροποποίηση Κανονισμού Διδακτορικών Σπουδών του Τμήματος Διαχείρισης Λιμένων και Ναυ-
τιλίας του Εθνικού και Καποδιστριακού Πανεπιστημίου Αθηνών.
Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141) και ειδικότερα
τα άρθρα 90-97,
2. την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι.
με την κοινωνία και λοιπές διατάξεις”» (Α’ 141) για την
οργάνωση και λειτουργία προγραμμάτων μεταπτυχιακών σπουδών και λοιπά θέματα»,
3. τις διατάξεις του ν. 4386/2016 «Ρυθμίσεις για την
έρευνα και άλλες διατάξεις» (Α’ 83),
4. την υπ’ αρ. 1432/20-1-2023 (Β’ 392) απόφαση της
Συγκλήτου του Ε.Κ.Π.Α. με την οποία εγκρίθηκε ο Κανονισμός Μεταπτυχιακών και Διδακτορικών Σπουδών
του Ε.Κ.Π.Α. ,
5. την υπ’ αρ. 1145/05-05-2022 (Β’ 2467) απόφαση της
Συγκλήτου του ΕΚΠΑ (19η Συνεδρία, 5-4-2022) με την
οποία εγκρίθηκε ο Κανονισμός Διδακτορικών Σπουδών
του Τμήματος Διαχείρισης Λιμένων και Ναυτιλίας του
Εθνικού και Καποδιστριακού Πανεπιστημίου Αθηνών,
6. τα αποσπάσματα πρακτικών της Συνέλευσης του
Τμήματος Διαχείρισης Λιμένων και Ναυτιλίας του ΕΚΠΑ
(10/8-3-2022 και 18/18-10-2023),
7. το απόσπασμα πρακτικών της Συγκλήτου του Εθνικού και Καποδιστριακού Πανεπιστημίου Αθηνών (5η
συνεδρία 13-12-2023),
8. το γεγονός ότι με την παρούσα δεν προκαλείται δαπάνη εις βάρος του κρατικού προϋπολογισμού, αποφασίζει:
Την τροποποίηση του Κανονισμού Διδακτορικών
Σπουδών του Τμήματος Διαχείρισης Λιμένων και Ναυτιλίας του Εθνικού και Καποδιστριακού Πανεπιστημίου
Αθηνών ως ακολούθως:
Άρθρο 1
Νομικό Πλαίσιο, Οργάνωση,
Διοικητική Διαχείριση
1.1 Το Τμήμα Διαχείρισης Λιμένων και Ναυτιλίας (ΤΔΙΛΙΝ), της Σχολής Οικονομικών και Πολιτικών Επιστημών
(ΟΠΕ), του Εθνικού και Καποδιστριακού Πανεπιστημίου
Αθηνών (ΕΚΠΑ), οργανώνει και παρέχει Πρόγραμμα Διδακτορικών Σπουδών (ΠΔΣ), σε τομείς που εμπίπτουν
στα γνωστικά-επιστημονικά αντικείμενα του Τμήματος,
καθώς και στα ερευνητικά ενδιαφέροντα του διδακτικού
προσωπικού του. Το ΠΔΣ λειτουργεί σύμφωνα με την
ισχύουσα Νομοθεσία, τον Κανονισμό Μεταπτυχιακών
και Διδακτορικών Σπουδών του ΕΚΠΑ και τον παρόντα
Κανονισμό Διδακτορικών Σπουδών του Τμήματος.
1.2 Οι διδακτορικές σπουδές αποσκοπούν στην προαγωγή της πρωτότυπης επιστημονικής έρευνας και
οδηγούν στην απόκτηση διδακτορικού διπλώματος, το
οποίο πιστοποιεί την εκπόνηση πρωτότυπης επιστημονικής έρευνας και την ουσιαστική συνεισφορά του/ης
κατόχου του στην εξέλιξη της Επιστήμης.
1.3 Για την υποβοήθηση του έργου της, η Συνέλευση
ορίζει Επιτροπή Διδακτορικών Σπουδών, η οποία αποτελείται από τον Πρόεδρο του Τμήματος και δύο μέλη
ΔΕΠ του Τμήματος.
1.4 Η Επιτροπή έχει την ευθύνη εφαρμογής του παρόντος Κανονισμού και της τήρησης του εκάστοτε θε-
σμικού πλαισίου για την εκπόνηση διδακτορικών διατριβών. Σε συνεργασία με τη Γραμματεία του Τμήματος,
παρακολουθεί την ομαλή διεξαγωγή της εκπόνησης των
διδακτορικών διατριβών από τους/ις υποψήφιους/ες
διδάκτορες του Τμήματος και συντονίζει τις ενέργειες για
την πρόσκληση και αξιολόγηση νέων υποψηφιοτήτων
προς εκπόνηση διδακτορικής διατριβής στο Τμήμα.
1.5 Η Γραμματεία του Τμήματος έχει την ευθύνη της
διεκπεραίωσης των διοικητικών διαδικασιών εφαρμογής του παρόντος Κανονισμού, καθώς και της παρακο-
λούθησης ενδεχόμενων αλλαγών του νομικού πλαισίου
εκπόνησης διδακτορικών διατριβών.
1.6 Μετά την επιτυχή ολοκλήρωση του ΠΔΣ, σύμφωνα
με όσα προβλέπονται στα σχετικά άρθρα του παρόντος
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
9 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 972
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 972/09.02.2024
Κανονισμού, ο/η υποψήφιος/α αναγορεύεται σε διδάκτορα του Τμήματος. Ο απονεμόμενος τίτλος του Διδακτο-
ρικού Διπλώματος είναι δημόσιο έγγραφο.
Άρθρο 2
Σκοπός Διδακτορικής Διατριβής - Στόχοι ΠΔΣ
2.1 Ο σκοπός της διδακτορικής διατριβής είναι η
πραγματοποίηση επίκαιρης, εφαρμοσμένης, καινοτόμου, αυτοδύναμης, συγκροτημένης και επιστημονικά
τεκμηριωμένης έρευνας, η οποία προάγει την επιστήμη
των οικονομικών και της διοίκησης επιχειρήσεων στο
σύνολό τους, με έμφαση στα πεδία της ναυτιλίας, των
λιμένων, της εφοδιαστικής αλυσίδας, της γαλάζιας και
πράσινης ανάπτυξης, καθώς και σε συναφή ή/και διεπιστημονικά γνωστικά πεδία, τα οποία θεραπεύει το Τμήμα
Διαχείρισης Λιμένων και Ναυτιλίας.
2.2 Οι διδακτορικές σπουδές, εκτός από τη συμβολή
τους στην πρόοδο της Επιστήμης μέσω της πρωτότυπης επιστημονικής έρευνας, στοχεύουν επιπλέον στη
δημιουργία επιστημόνων ικανών να συμβάλουν στην
παροχή υψηλού επιπέδου ακαδημαϊκής εκπαίδευσης,
διακρινόμενους από υψηλό ακαδημαϊκό ήθος και σεβασμό στον Άνθρωπο.
2.3 Η πρωτότυπη και καινοτόμος συστηματική έρευνα
που εξελίσσεται κατά την εκπόνηση της διδακτορικής
διατριβής είναι σκόπιμο να υποβάλλεται σε διαδικασία
επιστημονικής κρίσης και δημοσίευσης σε διεθνώς αναγνωρισμένα ακαδημαϊκά περιοδικά (academic journals)
ή/και επιστημονικά συνέδρια (conferences), η ακαδημαϊκή ποιότητα των οποίων αναγνωρίζεται σε διεθνείς,
εγνωσμένου κύρους και ευρείας αποδοχής, επιστημονικές λίστες κατάταξης ποιότητας των αντίστοιχων επι-
στημονικών περιοδικών και συνεδρίων.
2.4 Οι διδάκτορες του Τμήματος προορίζονται να στελεχώσουν το ερευνητικό, ακαδημαϊκό και επιχειρηματικό
δυναμικό του δημόσιου και ιδιωτικού τομέα, τόσο στην
εγχώρια όσο και στη διεθνή αγορά εργασίας.
2.5 Το ΠΔΣ αποτελεί για το Τμήμα, αλλά και το Ίδρυμα
συνολικά, πηγή ακαδημαϊκού κύρους και διεθνούς αναγνώρισης, ενώ παράλληλα συμβάλλει στην αναβάθμιση
της ερευνητικής παραγωγής, με έμφαση στη δημοσίευση της καινοτόμου επιστημονικής έρευνας που παράγε-
ται μέσω της διδακτορικής διατριβής.
Άρθρο 3
Υποψήφιοι/ες Διδάκτορες
3.1 Δικαίωμα αίτησης για την εγγραφή σε ΠΔΣ έχουν
κάτοχοι μεταπτυχιακού διπλώματος που έχει χορηγηθεί
από Ανώτατο Εκπαιδευτικό Ίδρυμα (ΑΕΙ) της ημεδαπής
ή της αλλοδαπής ή απόφοιτος Προπτυχιακού Προγράμματος Σπουδών ΑΕΙ της ημεδαπής ή της αλλοδαπής, η
επιτυχής ολοκλήρωση του οποίου οδηγεί στη χορήγηση
ενιαίου και αδιάσπαστου τίτλου σπουδών σύμφωνα με
την κείμενη νομοθεσία.
3.2 Βιομηχανικά Διδακτορικά: (άρθρο 96, ν. 4957/2022):
υποψήφιοι που πληρούν τις προϋποθέσεις εγγραφής σε
Προγράμματα Διδακτορικών Σπουδών δύνανται να υποβάλουν αίτηση για την εκπόνηση διδακτορικής διατριβής
σε συνεργασία με επιχείρηση ή βιομηχανία, που εδρεύει ή
παράρτημά της λειτουργεί στην ημεδαπή, η οποία αφορά
στη διεξαγωγή βιομηχανικής ή εφαρμοσμένης έρευνας
με σκοπό την εξαγωγή ερευνητικών αποτελεσμάτων για
την παραγωγή καινοτόμων προϊόντων ή υπηρεσιών. Με
πρωτόκολλο συνεργασίας μεταξύ του Ιδρύματος, της
συνεργαζόμενης επιχείρησης ή βιομηχανίας και του/ης
υποψήφιου/ας διδάκτορα, το οποίο εγκρίνεται από τη
Σύγκλητο του Ιδρύματος, κατόπιν εισήγησης του Τμήματος, καθορίζονται οι ειδικότεροι όροι συνεργασίας για την
εκπόνηση διδακτορικής διατριβής στην επιχείρηση ή τη
βιομηχανία και την εξαγωγή των ερευνητικών αποτελεσμάτων, τη χρήση υποδομών του εξοπλισμού του Ιδρύ-
ματος, αν η έρευνα διεξάγεται εντός του Πανεπιστημίου,
τις υποχρεώσεις και τα δικαιώματα κάθε συμβαλλόμενου
μέρους, συμπεριλαμβανομένου του καθορισμού των δικαιωμάτων πνευματικής ιδιοκτησίας επί του έργου που
διεξάγεται κατά τη διάρκεια εκπόνησης της διδακτορικής
διατριβής. Οι όροι και οι προϋποθέσεις εκπόνησης των ως
άνω διδακτορικών, η συνεργασία με ιδιωτικούς φορείς
για την εκπόνηση της διδακτορικής έρευνας σε αυτούς,
οι όροι και η δυνατότητα εκπροσώπησης του φορέα στην
τριμελή ή/και επταμελή επιστημονική Επιτροπή, ορίζονται
από τις διατάξεις του άρθρου 96 του Νόμου 4957/2022.
Άρθρο 4
Υποβολή και Αξιολόγηση Αιτήσεων Προϋποθέσεις Επιλογής
4.1 Το Τμήμα ΔΙΛΙΝ προκηρύσσει θέσεις υποψήφιων
διδακτόρων. Στο πλαίσιο της διατήρησης του υψηλότερου δυνατού επιπέδου ποιότητας στην εκπόνηση
διδακτορικών διατριβών, αλλά και διαφάνειας και αξιοκρατίας στην επιλογή υποψήφιων, το Τμήμα, μετά από
σχετική απόφαση της Συνέλευσής του, προβαίνει σε
δημόσια πρόσκληση υποβολής αιτήσεων υποψηφιοτήτων σε τακτά χρονικά διαστήματα κατά τη διάρκεια
του ακαδημαϊκού έτους (όπως, ενδεικτικά, στην αρχή
του ακαδημαϊκού εξαμήνου, ή/και σε άλλες περιόδους,
όποτε κρίνεται σκόπιμο).
4.2 Η προκήρυξη (πρόσκληση) δημοσιοποιείται στον
ημερήσιο Τύπο, αναρτάται ηλεκτρονικά στον διαδικτυακό τόπο (ιστοσελίδα) του Τμήματος, διαχέεται με κάθε
άλλο πρόσφορο μέσο επικοινωνίας και παραμένει διαθέσιμη καθ’ όλο το χρονικό διάστημα ισχύος της.
4.3 Οι όροι, οι προϋποθέσεις, οι προθεσμίες και οι
διαδικασίες κατάθεσης υποψηφιοτήτων και επιλογής
υποψήφιων διδακτόρων, καθώς και πρόσθετες υποχρεώσεις αυτών καθορίζονται ρητά στη σχετική πρόσκληση.
Η πρόσκληση μπορεί να είναι γενική ή να εξειδικεύει
τα επιθυμητά γνωστικά πεδία επιστημονικής έρευνας.
4.4 Ο/Η ενδιαφερόμενος/η υποψήφιος/α για εκπόνηση διδακτορικής διατριβής καταθέτει, εντός του χρο-
νικού διαστήματος που ορίζει η εκάστοτε προκήρυξη,
σχετική αίτηση στη Γραμματεία του Τμήματος (υπόδειγμα της οποίας αναρτάται στην ιστοσελίδα του Τμήμα-
τος), η οποία συμπεριλαμβάνει συνοπτική επιστημονική
πρόταση του ερευνητικού θέματος της διδακτορικής
διατριβής. Στην αίτηση αναγράφεται ο προτεινόμενος
τίτλος και η γλώσσα εκπόνησης (ελληνική ή αγγλική) και
ο/η προτεινόμενος/η επιβλέπων/ουσα Καθηγητής/τρια
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 972/09.02.2024
της διδακτορικής διατριβής, εφόσον πληροί τις σχετικές
προϋποθέσεις για επίβλεψη διδακτορικών διατριβών.
4.5 Ο/Η ενδιαφερόμενος/η παραθέτει τα ακόλουθα
στοιχεία στην αίτηση του/ης, τα οποία συνοδεύονται
από τα αντίστοιχα δικαιολογητικά:
• Πλήρες Βιογραφικό Σημείωμα.
• Πτυχίο α’ κύκλου σπουδών ΑΕΙ της ημεδαπής ή αναγνωρισμένου ανώτατου εκπαιδευτικού ιδρύματος της
αλλοδαπής (σε οποιοδήποτε επιστημονικό πεδίο) και
αναλυτική βαθμολογία μαθημάτων.
• Πτυχίο β’ κύκλου σπουδών ΑΕΙ της ημεδαπής ή αναγνωρισμένου ανώτατου εκπαιδευτικού ιδρύματος της
αλλοδαπής (σε οποιοδήποτε επιστημονικό πεδίο) και
αναλυτική βαθμολογία.
• Αντίγραφα εργασιών που ενδεχομένως έχει εκπονήσει προηγουμένως ο/η υποψήφιος/α.
• Πιστοποιητικό γλωσσομάθειας ξένης γλώσσας, επιπέδου Β2
• Αναλυτική ερευνητική Πρόταση, έκτασης περί τις
3.000 λέξεις, που περιλαμβάνει:
- Έκθεση συνοπτικής αιτιολόγησης του σκοπού έρευνας της διδακτορικής διατριβής (Statement of Research
Purpose), όπου αναφέρονται ειδικότερα:
- τα επιστημονικά και λοιπά κίνητρα του ενδιαφέροντος για εκπόνηση
- της διδακτορικής διατριβής
- τους τρόπους με τους οποίους η διατριβή αναμένεται να συμβάλλει στην παραγωγή νέας γνώσης και στην
εξέλιξη του ερευνητικού πεδίου.
- προσχέδιο της δομής της προτεινόμενης διδακτορικής διατριβής και ειδικότερα:
- ο κεντρικός στόχος της προτεινόμενης ερευνητικής
πρότασης
- συνοπτική βιβλιογραφική επισκόπηση στο πεδίο της
ερευνητικής πρότασης της διατριβής
- προσδιορισμός υφιστάμενων επιστημονικών κενών
στη σχετική βιβλιογραφία και διατύπωση κρίσιμων κεντρικών ερευνητικών ερωτημάτων ή υποθέσεων προς
επιστημονική διερεύνηση στη διατριβή
- προβλεπόμενη εμπειρική μεθοδολογική προσέγγιση
για τις εφαρμοσμένες ερευνητικές διαστάσεις του υπό
μελέτη θέματος
- συνοπτική αναφορά των προσδοκώμενων αποτελεσμάτων της έρευνας, με την εκτιμώμενη καινοτόμο
συμβολή του και την ανάδειξη της πρακτικής και επιστημονικής σημασίας τους.
- Το προσχέδιο της ερευνητικής Πρότασης πρέπει να
καταδεικνύει την αρχική ικανότητα του/ης υποψήφιου/
ας για δομημένη ακαδημαϊκή σκέψη (διερεύνηση σύγχρονης ακαδημαϊκής βιβλιογραφίας, γνώση επίκαιρων
κορυφαίων ακαδημαϊκών περιοδικών, διατύπωση μεθοδολογίας έρευνας και σχετικών ερευνητικών υποθέσεων,
γνώση τεχνικών έρευνας κ.ά.).
- Έκθεση ιεραρχημένων ερευνητικών ενδιαφερόντων
και προτεραιοτήτων, σε περίπτωση που ο/η υποψήφιος/α υποβάλλει αίτηση για περισσότερες από μία θέσεις
της προκήρυξης.
• Δύο (2) συστατικές επιστολές από μέλη ΔΕΠ ή εργοδότες (μία τουλάχιστον από μέλος ΔΕΠ).
• Αντίγραφο αστυνομικής ταυτότητας.
4.6 Μετά την ολοκλήρωση της προβλεπόμενης χρονικής περιόδου (όπως ορίζεται στη σχετική πρόσκληση),
η Γραμματεία του Τμήματος ελέγχει την πληρότητα των
αιτήσεων των υποψήφιων, ως προς τα απαιτούμενα δικαιολογητικά για τα τυπικά τους προσόντα, σύμφωνα
με τα ανωτέρω.
4.7 Η Συνέλευση του Τμήματος, αφού λάβει υπόψη
τις αιτήσεις που έχουν υποβληθεί, τις κατηγοριοποιεί
με βάση τη συνάφεια του ερευνητικού αντικειμένου και
ορίζει μία τριμελή Επιτροπή ανά κατηγορία αντικειμένων. Κάθε τριμελής Επιτροπή, αποτελούμενη από μέλη
ΔΕΠ του Τμήματος, εξετάζει τις αντίστοιχες αιτήσεις και
τα συνυποβαλλόμενα έγγραφα και καλεί τους/ις υποψήφιους/ες σε συνέντευξη. Στη συνέχεια, υποβάλει στη
Συνέλευση του Τμήματος αναλυτικό υπόμνημα, όπου
αναφέρονται οι λόγοι για τους οποίους κάθε υποψήφιος/α πρέπει ή δεν πρέπει να γίνει δεκτός/ή, καθώς και ο/η
προτεινόμενος/η επιβλέπων/ουσα Καθηγητής/ρια, εφόσον αυτός/η δεν έχει προταθεί από τον/την υποψήφιο/α.
Η Συνέλευση του Τμήματος, αφού λάβει τη γνώμη του/
ης προτεινόμενου/ης επιβλέποντος/ουσας, τη συνεκτιμά
με το υπόμνημα της Επιτροπής και εγκρίνει ή απορρίπτει
αιτιολογημένα την αίτηση του/ης υποψήφιου/ας. Στην
εγκριτική απόφαση ορίζεται και η γλώσσα συγγραφής
της διδακτορικής διατριβής.
4.8 Η τριμελής Επιτροπή κρίνει και προτείνει προς
έγκριση στη Συνέλευση την ανάγκη διαμόρφωσης
προγράμματος υποστηρικτικής παρακολούθησης βασικών μαθημάτων, για την ενίσχυση του επιστημονι-
κού υπόβαθρου των υποψήφιων, κατά περίπτωση, στα
γνωστικά πεδία που θεραπεύει το Τμήμα (μεταξύ των
οποίων, ενδεικτικά, οικονομική θεωρία, οργάνωση και
διοίκηση επιχειρήσεων με έμφαση στη ναυτιλία, τους
λιμένες, την εφοδιαστική αλυσίδα, τη γαλάζια και πράσινη ανάπτυξη, την ανάλυση ναυτιλιακών αγορών, τις
ποσοτικές μεθόδους, τη στατιστική, την οικονομετρία,
την πληροφορική κ.ά.).
4.9 Με βάση το επιστημονικό υπόβαθρο των υποψήφιων, η τριμελής Επιτροπή εισηγείται στη Συνέλευση, κατά
περίπτωση, την ανάγκη παρακολούθησης του εφαρμοσμένου σεμιναριακού μαθήματος ‘Ερευνητική Μεθοδο-
λογία και Επιστημονικές Μελέτες’. Επίσης, με απόφαση της
Συνέλευσης έπειτα από εισήγηση της τριμελούς επιτροπής,
μπορεί να ζητηθεί από τον/ην υποψήφιο/α στοχευμένη
βιβλιογραφική μελέτη ή/και παρακολούθηση πρόσθετων
εξειδικευμένων μαθημάτων, στα πλαίσια του ερευνητικού
αντικειμένου της διδακτορικής διατριβής. Ο χρόνος παρακολούθησης των ανωτέρω μαθημάτων συνυπολογίζεται
στον χρόνο εκπόνησης της διδακτορικής διατριβής.
4.10 Η Συνέλευση του Τμήματος, αφού λάβει υπόψη τη
γνώμη του/ης προτεινόμενου/ης επιβλέποντος/ουσας
και το υπόμνημα της Επιτροπής, εγκρίνει ή απορρίπτει
την αίτηση του/της υποψήφιου/ας. Στην απόφαση της
Συνέλευσης ορίζεται:
- ο/η επιβλέπων/ουσα της διδακτορικής διατριβής
- τα άλλα δύο μέλη της τριμελούς συμβουλευτικής Επιτροπής, που πλαισιώνει και υποστηρίζει την εκπόνηση
και τη συγγραφή της διδακτορικής διατριβής και
- η γλώσσα συγγραφής της διδακτορικής διατριβής.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 972/09.02.2024
4.11 Σε συνέχεια της σχετικής έγκρισης της υποψηφιότητας του/ης αιτούντος/σας, ο/η υποψήφιος/α εγγρά-
φεται στο Μητρώο Υποψήφιων Διδακτόρων του ΠΔΣ
του Τμήματος και ορίζεται ο/η αντίστοιχος/η επιβλέπων/
ουσα και τα άλλα δύο μέλη της συμβουλευτικής Επιτροπής της διδακτορικής διατριβής.
Άρθρο 5
Χρονική Διάρκεια Εκπόνησης
Διδακτορικής Διατριβής
5.1 Η χρονική διάρκεια φοίτησης για την εκπόνηση
της διατριβής και για την απόκτηση διδακτορικού διπλώματος δεν δύναται να είναι μικρότερη από τρία (3)
πλήρη ημερολογιακά έτη από την ημερομηνία ορισμού
της τριμελούς συμβουλευτικής Επιτροπής.
5.2 Ως ανώτατη χρονική διάρκεια ολοκλήρωσης της
διδακτορικής διατριβής ορίζονται τα έξι (6) ημερολογιακά έτη.
5.3 Η ανώτατη χρονική διάρκεια εκπόνησης της διδακτορικής διατριβής, δύναται, κατόπιν αιτήματος του/
ης υποψήφιου/ας διδάκτορα, να παραταθεί για χρονικό
διάστημα μέχρι και τριών (3) ετών πλέον του κανονικού.
Ο ακριβής χρόνος παράτασης αξιολογείται με βάση τους
λόγους που προβάλλει ο/η υποψήφιος/α διδάκτορας και
αποφασίζεται από τη Συνέλευση του Τμήματος, κατόπιν σχετικής εισήγησης της τριμελούς συμβουλευτικής
Επιτροπής.
5.4 Ο/Η υποψήφιος/α διδάκτορας μπορεί, εφόσον δεν
έχει υπερβεί την ανώτατη χρονική διάρκεια σπουδών,
να ζητήσει, με επαρκώς αιτιολογημένη αίτησή του/ης,
αναστολή σπουδών μέχρι έως και δύο (2) έτη συνολικά. Η Συνέλευση του Τμήματος κρίνει τη σπουδαιότητα
των λόγων της αιτούμενης αναστολής και, εφόσον αυτοί
γίνουν αποδεκτοί, ο/η υποψήφιος/α μπορεί να συνεχίσει τις σπουδές του/ης μετά το χρονικό διάστημα της
αναστολής και σύμφωνα με τις ισχύουσες διατάξεις και
όρους. Ο χρόνος της αναστολής φοίτησης δεν προσμετράται στη μέγιστη διάρκεια εκπόνησης διδακτορικής
διατριβής.
Άρθρο 6
Εκπόνηση Διδακτορικής Διατριβής
6.1 Αλλαγή τίτλου/θέματος διδακτορικής διατριβής: ο
τίτλος της διδακτορικής διατριβής δύναται να τροποποιηθεί μερικώς για επιστημονικούς λόγους, με τη σύμφωνη
γνώμη του/ης επιβλέποντος/ουσας, ύστερα από αιτιολογημένη αίτηση του/ης υποψήφιου/ας διδάκτορα και
απόφαση της Συνέλευσης του Τμήματος. Η αίτηση τροποποίησης μπορεί να υποβληθεί μέχρι την κατάθεση της
Εισηγητικής Έκθεσης της τριμελούς συμβουλευτικής Επιτροπής. Όταν το θέμα της διδακτορικής διατριβής αλλάζει
πλήρως, ο/η υποψήφιος/α διδάκτορας έχει το δικαίωμα
να καταθέσει εκ νέου αίτηση και προσχέδιο. Στη συνέχεια
ακολουθούνται οι διαδικασίες επιλογής και επίβλεψης που
προβλέπονται στον Κανονισμό του Τμήματος, χωρίς να
προσμετράται ο χρόνος που έχει ήδη παρέλθει.
6.2 Γλώσσα συγγραφής διδακτορικής διατριβής: η διδακτορική διατριβή συντάσσεται σε γλώσσα που απο-
φασίζει η Συνέλευση του Τμήματος, η οποία λαμβάνει
υπόψη τη γλώσσα συγγραφής που έχει προτείνει ο/η
υποψήφιος/ας διδάκτορας στην αίτησή του/ης. Σε περίπτωση που η γλώσσα της διδακτορικής διατριβής είναι η
αγγλική πρέπει να υποβάλλεται εκτενής περίληψη στην
ελληνική γλώσσα.
6.3 Οδηγίες συγγραφής διδακτορικής διατριβής: στο
εσώφυλλο κάθε κατατιθέμενης και εγκρινόμενης διδακτορικής διατριβής, μνημονεύεται, σε εμφανές σημείο,
η σύνθεση της τριμελούς συμβουλευτικής Επιτροπής,
καθώς και της επταμελούς εξεταστικής Επιτροπής της
διδακτορικής διατριβής. Αναλυτικές οδηγίες και προδιαγραφές για τη συγγραφή διδακτορικής διατριβής
αναρτώνται στην ιστοσελίδα του Τμήματος (‘Διδακτορικές Σπουδές’).
Άρθρο 7
Δικαιώματα - Υποχρεώσεις
Υποψήφιων Διδακτόρων
7.1 Οι διδακτορικές σπουδές προσφέρονται δωρεάν.
7.2 Οι υποψήφιοι/ες διδάκτορες έχουν τα δικαιώματα
των φοιτητών μεταπτυχιακών προγραμμάτων σπουδών
και κάθε άλλο δικαίωμα που ορίζεται από τον Κανονισμό
Διδακτορικών Σπουδών του Τμήματος.
7.3 Οι υποψήφιοι/ες διδάκτορες δύνανται να συμμετέχουν σε ερευνητικά έργα/προγράμματα του ΕΚΠΑ.
7.4 Υποτροφίες: το Τμήμα δύναται να παρέχει υποτροφίες σε υποψήφιους/ες διδάκτορες με κριτήρια αρι-
στείας και σκοπό την επιβράβευσή τους, όπως επίσης
και ανταποδοτικές υποτροφίες για παροχή έργου ή για
συμμετοχή σε ερευνητικά και αναπτυξιακά έργα. Οι υποτροφίες μπορούν να καλύπτονται είτε από τα αποθεματι-
κά του Ειδικού Λογαριασμού Κονδυλίων Έρευνας (ΕΛΚΕ)
είτε από πόρους αυτοχρηματοδοτούμενων προγραμμάτων του ΕΚΠΑ, είτε από χρηματοδοτήσεις ερευνητικών
ή/και αναπτυξιακών προγραμμάτων, είτε από χορηγίες,
είτε από δωρεές νομικών και φυσικών προσώπων, είτε
από πόρους του Τμήματος.
Οι υποψήφιοι/ες πρέπει να έχουν ολοκληρώσει το 1ο
ή το 2ο ή το 3ο έτος διδακτορικών σπουδών και δεν
πρέπει να κατέχουν έμμισθη θέση στον δημόσιο ή στον
ιδιωτικό τομέα ούτε και να λαμβάνουν υποτροφία από
οποιοδήποτε άλλο φορέα για το συγκεκριμένο χρονικό διάστημα. Έπειτα από πρόσκληση, οι υποψήφιοι/ες
διδάκτορες, που πληρούν τους όρους και τις προϋποθέσεις, υποβάλλουν αίτηση με τα απαραίτητα δικαιο-
λογητικά για χορήγηση υποτροφίας. Ανάλογα με την
πηγή χρηματοδότησης των υποτροφιών ορίζονται τα
όργανα που είναι αρμόδια για τη διαδικασία επιλογής
των υποτρόφων (όπως, Επιτροπή Ερευνών, Συνέλευση
Τμήματος κ.α.).
7.5 Υποτροφίες αριστείας: προβλέπονται υποτροφίες
με σκοπό την επιβράβευση υποψήφιων διδακτόρων
με εξαιρετική επίδοση στην έρευνά τους. Ο ανώτατος
αριθμός υποτροφιών ορίζεται από τα αρμόδια όργανα
ανάλογα με την πηγή χρηματοδότησης (ΕΛΚΕ, Συνέλευση Τμήματος, κ.α.).
Κριτήρια επιλογής για υποτροφίες αριστείας:
- Έκθεση προόδου/εισήγηση από την τριμελή συμβουλευτική Επιτροπή
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 972/09.02.2024
- Ερευνητικό έργο
- Δημοσιεύσεις
- Συμβολή στο εκπαιδευτικό/εργαστηριακό/ερευνητικό έργο του Τμήματος
- Ατομική ή οικογενειακή οικονομική κατάσταση.
7.6 Ανταποδοτικές υποτροφίες: για τους/ις υποψήφιους/ες διδάκτορες προβλέπονται ανταποδοτικές
υποτροφίες για την παροχή ερευνητικού, επιστημονικού, διοικητικού, τεχνικού και λοιπού υποστηρικτικού
έργου στις δραστηριότητες του Τμήματος. Το κόστος
των υποτροφιών δύναται να βαρύνει τον προϋπολογισμό έργων/προγραμμάτων που χρηματοδοτούνται από
ιδιωτικούς, διεθνείς και ίδιους πόρους του άρθρου 230
του ν. 4957/2022, καθώς και συγχρηματοδοτούμενων
έργων του Εταιρικού Συμφώνου για το Πλαίσιο Ανάπτυξης (ΕΣΠΑ).
Κριτήρια επιλογής για ανταποδοτικές υποτροφίες:
- Έκθεση προόδου/εισήγηση από την τριμελή συμβουλευτική Επιτροπή
- Ερευνητικό έργο
- Δημοσιεύσεις
- Συμβολή στο εκπαιδευτικό/εργαστηριακό/ερευνητικό έργο του Τμήματος
- Ατομική ή οικογενειακή οικονομική κατάσταση
- Κοινωνικά κριτήρια (όπως ορφανοί, πολύτεκνοι, τρίτεκνοι, σοβαροί λόγοι υγείας, ΑΜΕΑ, μονογονεϊκή οικο-
γένεια, αδέλφια φοιτητές σε άλλη πόλη κ.ά.)
Το ανώτατο ύψος των ανταποδοτικών υποτροφιών
ανέρχεται στα 650€ για 80 ώρες.
Διαδικασία χορήγησης υποτροφίας: η υποτροφία
καταβάλλεται μηνιαίως στο/στη δικαιούχο, έπειτα από
γραπτή βεβαίωση, στην οποία αναγράφεται ο ακριβής
αριθμός ωρών παρουσίας.
Η βεβαίωση υπογράφεται από τον/ην Κοσμήτορα της
Σχολής ή τον/ην Πρόεδρο του Τμήματος όπου φοιτά ο/η
υπότροφος και σφραγίζεται από τη Γραμματεία της Σχολής ή του Τμήματος.
7.7 Στις υποχρεώσεις του/ης υποτρόφου περιλαμβάνονται:
- προσφορά εργασίας από σαράντα (40) ώρες έως
ογδόντα (80) ώρες μηνιαίως στη Σχολή ή στο Τμήμα
όπου είναι εγγεγραμμένος/η, εφόσον του/ης ζητηθεί
- τήρηση των προθεσμιών κατάθεσης του συνόλου
των δικαιολογητικών απόδοσης της υποτροφίας.
Σε περίπτωση που διαπιστωθεί συμπεριφορά ασυμβίβαστη με την ιδιότητα του/ης υποτρόφου, τα αρμόδια
Όργανα διακόπτουν άμεσα την υποτροφία.
7.8 Στους/ις υποψήφιους/ες διδάκτορες, με απόφαση της Συνέλευσης του Τμήματος, δύναται να ανατε-
θεί επικουρικό διδακτικό έργο με ωριαία αντιμισθία σε
προγράμματα σπουδών πρώτου και δεύτερου κύκλου.
Ως επικουρικό διδακτικό έργο ορίζεται η επικουρία των
μελών Διδακτικού Ερευνητικού Προσωπικού (ΔΕΠ) κατά
την άσκηση του διδακτικού τους έργου, η άσκηση των
φοιτητών, η διεξαγωγή φροντιστηρίων, εργαστηριακών
ασκήσεων, η εποπτεία εξετάσεων και η διόρθωση ασκήσεων. Το ανώτατο όριο ωριαίας αντιμισθίας, το οποίο
βαρύνει αποκλειστικά ιδιωτικούς, ιδίους και διεθνείς
πόρους του Ιδρύματος, είναι 8,12 €/ώρα.
7.9 Οι υποψήφιοι/ες διδάκτορες, σύμφωνα με την
ισχύουσα νομοθεσία και όσα ορίζονται στον Κανονισμό
Διδακτορικών Σπουδών του Τμήματος:
- έχουν τη δυνατότητα διεξαγωγής μέρους της έρευνάς
τους σε άλλο Ίδρυμα, Ινστιτούτο ή Ερευνητικό Κέντρο
της ημεδαπής ή της αλλοδαπής, με απόφαση της Συνέλευσης του Τμήματος
- ενθαρρύνονται να συμμετέχουν σε επιστημονικά συνέδρια, ημερίδες κ.α. τόσο στην ημεδαπή όσο και στην
αλλοδαπή.
7.10 Οι υποψήφιοι/ες διδάκτορες έχουν τις ακόλουθες
υποχρεώσεις:
- υποχρεούνται σε ανανέωση εγγραφής ανά ακαδημαϊκό έτος
- υποβάλλουν εγγράφως αναλυτικό υπόμνημα προόδου της διατριβής τους σε ετήσια βάση προς την τριμελή
συμβουλευτική Επιτροπή και παρουσιάζουν προφορικά
την πρόοδο αυτής, σύμφωνα με τον Κανονισμό Διδακτορικών Σπουδών του Τμήματος
- συνεργάζονται με τον/ης επιβλέποντα/ουσα και τα
μέλη της συμβουλευτικής Επιτροπής για την υποστήριξη
της εκπόνησης της διατριβής τους
- παρέχουν επικουρικό διδακτικό έργο, σύμφωνα με
τις ανάγκες των προγραμμάτων πρώτου και δεύτερου
κύκλου σπουδών του Τμήματος, κατόπιν υπόδειξης του/
ης επιβλέποντος/ουσας
- υποβάλουν στη Γραμματεία του Τμήματος, πριν από
την υποστήριξη της διδακτορικής τους διατριβής, εργασίες τους που έχουν δημοσιευθεί σε επιστημονικά
περιοδικά (εγχώρια και διεθνή), πρακτικά συνεδρίων,
βιβλιογραφικές βάσεις δεδομένων και πλατφόρμες
(academia, google scholar, scopus, κ.α.). Η δημοσίευση
πρέπει να έχει πραγματοποιηθεί κατά τη διάρκεια της εκπόνησης της διατριβής, δηλαδή από την εγγραφή του/ης
υποψήφιου/ας διδάκτορα έως και την 31η/12 του έτους
ολοκλήρωσης της διατριβής του/ης
- κάθε άλλη υποχρέωση που ορίζεται από τον Κανονισμό Διδακτορικών Σπουδών του Τμήματος.
Άρθρο 8
Επίβλεψη Διδακτορικής Διατριβής
8.1 Η Συνέλευση του Τμήματος ορίζει τριμελή συμβουλευτική Επιτροπή, με αρμοδιότητα να πλαισιώνει και να
υποστηρίζει την εκπόνηση και συγγραφή της διδακτορικής διατριβής. Στην τριμελή συμβουλευτική Επιτροπή
μετέχουν ο/η επιβλέπων/ουσα και δύο ακόμη μέλη. Δικαίωμα επίβλεψης διδακτορικών διατριβών έχουν:
α) μέλη Διδακτικού Ερευνητικού Προσωπικού (Δ.Ε.Π.)
κάθε βαθμίδας του Τμήματος του Α.Ε.Ι., β) μέλη Δ.Ε.Π.
άλλων Τμημάτων του ίδιου ή άλλου Α.Ε.Ι., γ) Ομότιμοι
Καθηγητές και αφυπηρετήσαντα μέλη Δ.Ε.Π., δ) μέλη
Διδακτικού Ερευνητικού Προσωπικού σε Ανώτατα Στρατιωτικά Εκπαιδευτικά Ιδρύματα και Ανώτατες Εκκλησι-
αστικές Ακαδημίες, ε) ερευνητές κάθε βαθμίδας που
υπηρετούν σε ερευνητικούς και τεχνολογικούς φορείς
του άρθρου 13Α του ν. 4310/2014 (Α’ 258), στ) καθηγητές
ιδρυμάτων της αλλοδαπής και ερευνητές ερευνητικών
οργανισμών της αλλοδαπής.
8.2 Αντικατάσταση μελών τριμελούς συμβουλευτικής Επιτροπής: αν κάποιο από τα μέλη της τριμελούς
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 972/09.02.2024
συμβουλευτικής Επιτροπής, συμπεριλαμβανομένου/
ης του/ης επιβλέποντος/ουσας, εκλείψει ή αδυνατεί να
εκπληρώσει τα καθήκοντά του/ης, έπειτα από αίτημα
του/ης ίδιου/ας ή του/ης υποψήφιου/ας διδάκτορα, με
απόφαση της Συνέλευσης του Τμήματος, δύναται να ορίζεται αντικαταστάτης/ρια του/ης έως την ολοκλήρωση
της εκπόνησης της διδακτορικής διατριβής.
8.3 Μετακίνηση/συνταξιοδότηση επιβλέποντος/ουσας: αν ο/η επιβλέπων/ουσα ή μέλος της τριμελούς συμ-
βουλευτικής Επιτροπής μετακινηθεί σε άλλο Τμήμα του
ιδίου ή άλλου ΑΕΙ ή αφυπηρετήσει, δύναται να συνεχίσει
να κατέχει την ιδιότητα του/ης επιβλέποντος/ουσας της
διδακτορικής διατριβής, εφόσον συναινεί, και ο τίτλος
απονέμεται από το ΑΕΙ, στο οποίο ανήκει το Τμήμα που
ξεκίνησε η εκπόνηση της διατριβής.
8.4 Το ανώτατο όριο υποψήφιων διδακτόρων ανά επιβλέποντα/ουσα είναι πέντε (5). Δεν υπάρχει ανώτατο
όριο για τα άλλα δύο μέλη της τριμελούς συμβουλευτικής επιτροπής.
Άρθρο 9
Κρίση Διδακτορικής Διατριβής
9.1 Μετά την ολοκλήρωση της συγγραφής της, η κρίση
της διδακτορικής διατριβής γίνεται από επταμελή εξεταστική Επιτροπή, σύμφωνα με την ισχύουσα νομοθεσία
και τον παρόντα Κανονισμό Διδακτορικών Σπουδών.
9.2 Στην επταμελή εξεταστική Επιτροπή μετέχουν
υποχρεωτικά τα μέλη της τριμελούς συμβουλευτικής
επιτροπής και τέσσερα (4) ακόμη μέλη, τα οποία ανήκουν
στις κατηγορίες των περ. α) έως στ) της παρ. 8.1. Κατ’ ελάχιστον τέσσερα (4) από τα επτά (7) μέλη της εξεταστικής
επιτροπής είναι μέλη Διδακτικού Ερευνητικού Προσωπικού που ανήκουν στο ΕΚΠΑ. Τα μέλη της επταμελούς
εξεταστικής Επιτροπής πρέπει να έχουν ίδια ή συναφή
επιστημονική ειδικότητα με αυτή στην οποία εντάσσεται
το αντικείμενο της διδακτορικής διατριβής.
9.3 Η διδακτορική διατριβή υποστηρίζεται δημόσια
από τον/ην υποψήφιο/α διδάκτορα. Η δημόσια υποστήριξη της διατριβής δύναται να πραγματοποιηθεί και με τη
χρήση μέσων τηλεδιάσκεψης, εφόσον δεν είναι δυνατή η
φυσική παρουσία όλων των μελών της εξεταστικής επιτροπής. Στη συνέχεια η εξεταστική Επιτροπή συνεδριάζει
χωρίς την παρουσία τρίτων, κρίνει την διατριβή ως προς
την ποιότητα, την πληρότητα, την πρωτότυπη σκέψη και
τη συμβολή της στην Επιστήμη και με βάση τα κριτήρια
αυτά εγκρίνει ή απορρίπτει την απονομή του διδακτορικού διπλώματος. Για την απονομή του διδακτορικού
διπλώματος απαιτείται η σύμφωνη γνώμη και η θετική
αξιολόγηση της διδακτορικής διατριβής από πέντε (5)
τουλάχιστον μέλη.
9.4 Σε περίπτωση έγκρισης, η επταμελής εξεταστική
Επιτροπή αξιολογεί τη διδακτορική διατριβή με βαθμό
«Καλώς», «Λίαν Καλώς» ή «Άριστα». Υπάρχει δυνατότητα, έπειτα από απόφαση της Επιτροπής, να απονέμεται,
λόγω εξαιρετικής ποιότητας της διδακτορικής διατριβής,
ο διδακτορικός τίτλος με τη μνεία ‘Άριστα μετ’ Επαίνου’.
9.5 Η επταμελής εξεταστική Επιτροπή τηρεί πρακτικά, στα οποία περιέχονται οι γνώμες όλων των μελών
της, σχετικά με την πρωτοτυπία και τη συμβολή της
διδακτορικής διατριβής, η αιτιολογημένη θετική ή αρνητική ψήφος κάθε μέλους και η τελική απόφαση της
εξεταστικής Επιτροπής. Με βάση τα πρακτικά της επταμελούς εξεταστικής Επιτροπής, η επίσημη αναγόρευση
του/ης υποψήφιου/ας σε διδάκτορα γίνεται από τη Συνέλευση του Τμήματος.
9.6 Η επιτυχής ολοκλήρωση των διδακτορικών σπουδών στο Τμήμα συνδέεται με τη δημοσίευση μέρους ή
του συνόλου της διδακτορικής διατριβής σε έγκριτο/α,
αξιολογημένο/α επιστημονικό/α περιοδικό/α που να περιλαμβάνεται/νται σε διεθνώς αναγνωρισμένη/ες λίστα/
ες ακαδημαϊκών περιοδικών, κυρίως των οικονομικών
και της διοίκησης επιχειρήσεων, με έμφαση στη ναυτιλία,
τους λιμένες, την εφοδιαστική αλυσίδα, τη γαλάζια και
πράσινη ανάπτυξη και των άλλων γνωστικών πεδίων
που θεραπεύει το Τμήμα.
9.7 Στις διεθνούς κύρους καθιερωμένες λίστες αξιολόγησης επιστημονικών περιοδικών περιλαμβάνονται η
ABS και η ABDC (και οι δύο προερχόμενες από έγκριτες
ομάδες ακαδημαϊκών επιστημόνων στο ευρύτερο γνωστικό πεδίο της διοικητικής επιστήμης και των οικονο-
μικών). Ο/Η υποψήφιος/α διδάκτορας ενθαρρύνεται να
έχει επιτύχει μία (1) τουλάχιστον διεθνή επιστημονική
δημοσίευση σε έγκυρο περιοδικό της λίστας ABS (έστω
κατηγορίας 1*) ή σε περιοδικό της λίστας ABDC (έστω
κατηγορίας Β), για διδακτορική διατριβή στο ευρύτερο
γνωστικό αντικείμενο της διοικητικής επιστήμης ή συναφών αντικειμένων. Αντίστοιχα, στο ευρύτερο πεδίο
της επιχειρηματικής αναλυτικής και πληροφορικής, ο/η
υποψήφιος/α διδάκτορας ενθαρρύνεται να έχει επιτύχει
μία (1) τουλάχιστον επιστημονική δημοσίευση είτε (i)
σε περιοδικό που έχει ‘συντελεστή επιρροής’ (impact
factor) καταχωρημένο στην έγκριτη λίστα Thomson
Reuters, είτε (ii) σε συνέδριο υψηλής κατάταξης, όπως
ορίζεται από έγκριτες λίστες, μεταξύ των οποίων η CORE
(Computing Research and Education Association). Η/Οι
εν λόγω δημοσίευση/εις του/ης υποψήφιου διδάκτορα
αναδεικνύει/ουν την ποιότητα και το κύρος της διδακτορικής έρευνας και πιστοποιεί/ούν την καινοτόμο συμβο-
λή της διατριβής στο επιστημονικό γνωστικό πεδίο που
αυτή καλύπτει.
9.8 Με την ημερομηνία έγκρισης της διδακτορικής
διατριβής από την επταμελή εξεταστική Επιτροπή αποκτάται η ιδιότητα του/ης διδάκτορα. Η αναγόρευση από
τη Συνέλευση του Τμήματος έχει βεβαιωτικό χαρακτήρα.
Άρθρο 10
Αναγόρευση Διδακτόρων
10.1 Η διαδικασία που ακολουθείται πριν από την αναγόρευση του Υ.Δ. σε διδάκτορα περιλαμβάνει:
α) Αίτηση υποψηφίου για αναγόρευση-καθομολόγηση
β) Κατάθεση διατριβής στη Γραμματεία του Τμήματος
σε ψηφιακή μορφή
γ) Κατάθεση διατριβής στο Ψηφιακό Αποθετήριο
«ΠΕΡΓΑΜΟΣ»
δ) Κατάθεση διατριβής στο Εθνικό Κέντρο Τεκμηρίωσης
10.2 Η Συνέλευση του Τμήματος αναγορεύει τον/ην υποψήφιο/α διδάκτορα σε συνεδρίασή της. Ο/Η Πρόεδρος
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 972/09.02.2024
του Τμήματος θέτει υπόψη του Σώματος το πρακτικό που
πιστοποιεί την επιτυχή ολοκλήρωση της διαδικασίας προφορικής παρουσίασης και αξιολόγησης της διδακτορικής
διατριβής και ακολουθεί η αναγόρευση του/ης υποψήφιου/ας σε διδάκτορα του Τμήματος Διαχείρισης Λιμένων
και Ναυτιλίας.
10.3 Η τελετή ορκωμοσίας και καθομολόγησης, καθώς και ο τύπος, η μορφή και το περιεχόμενο του διδα-
κτορικού διπλώματος του/ης διδάκτορα ακολουθούν
τα πρότυπα που ορίζονται στον Ιδρυματικό Κανονισμό
του ΕΚΠΑ.
10.4 Ο/Η υποψήφιος/α διδάκτορας δύναται να αιτηθεί
χορήγηση βεβαίωσης επιτυχούς περάτωσης διδακτορικών σπουδών, πριν από την αναγόρευση και καθομολό-
γησή του/ης. Στον/ην διδάκτορα χορηγείται αντίγραφο
διδακτορικού διπλώματος.
Άρθρο 11
Διαγραφή Υποψήφιων Διδακτόρων
11.1 Η Συνέλευση του Τμήματος αποφασίζει, έπειτα
από εισήγηση της τριμελούς συμβουλευτικής Επιτροπής,
τη διαγραφή υποψήφιου/ας διδάκτορα, εφόσον:
α) δεν ανανεώσει την ετήσια εγγραφή του/ης
β) υπερβεί τη μέγιστη χρονική διάρκεια εκπόνησης
διδακτορικής διατριβής, σύμφωνα με την ισχύουσα νομοθεσία
γ) υποβάλλει σχετική αίτηση ο/η υποψήφιος/α διδάκτορας
δ) δεν υποβάλλει ετήσια αναλυτικά υπομνήματα σχετικά με την πρόοδο της διατριβής του/ης
ε) έχει παραβιάσει τις κείμενες διατάξεις προβαίνοντας
σε πειθαρχικά παραπτώματα.
Άρθρο 12
Μεταβατικές Διατάξεις
12.1 Για όποιο θέμα δεν προβλέπεται στον παρόντα
Κανονισμό του Προγράμματος Διδακτορικών Σπουδών
αποκλειστικά υπεύθυνη για τη διευθέτησή του είναι η
Συνέλευση του Τμήματος.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρύτανης
ΓΕΡΑΣΙΜΟΣ ΣΙΑΣΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 972/09.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240200972.pdf | Tokens: 32850]